
הנדון: בקשתך לקבלת מידע לפי חוק חופש המידע, התשנ"ח-1998
סימוכין: בקשה מיום 27.12.2021

לאחר שבחנו את הבקשה שבסימוכין לפי חוק חופש המידע התשנ"ח-1998 (להלן: "החוק"), לקבלת מידע אודות מינוי מומחה מטעם בית המשפט, הריני משיבה לך כדלקמן:

1. שאלתך על אודות אופן מינוי המומחה אינה מתאימה להתברר לפי הוראות החוק הואיל והנשאל בה אינו בגדר בקשה לקבלת מידע לפי הגדרתו בסעיף 2 לחוק. הפניה מועברת להמשך טיפול אגף הביקורת ותלונות הציבור בהנהלת בתי המשפט שמטעמם תענה במישרין. 
1. רשימת מומחים העומדים לרשות בתי המשפט לענייני משפחה, מנוהלת על ידי משרד העבודה הרווחה והשירותים החברתיים (משרד הרווחה) ומפורסמת באתר האינטרנט של משרד הרווחה. קישור לרשימה זו מפורסם גם באתר האינטרנט של הרשות השופטת בכתובת הבאה: https://www.gov.il/he/departments/general/family_courts_experts_opinion
הרשימה האמורה כוללת מומחים בתחומי העבודה הסוציאלית, הפסיכולוגיה, הפסיכיאטריה ורפואת ילדים, והשופט היושב בדין ממנה מתוך רשימה זו מומחה לצורך חוות דעת בעניינים הנדונים בפניו. משמצא השופט כי יש צורך במינוי מומחה מתחומים אחרים בעניינים שלפניו, רשאי הוא למנות מומחה בהתאם לפרק הכללי בתקנות סדר הדין האזרחי, התשע"ט-2018, העוסק במינוי מומחים ובהתאם לשיקול דעתו. 



1. אנו לרשותך ככל שיידרש.

